ang mga lagutok ng kanyang mga abellanang sapatos na nanggigipalpal sa putik ay nakabubulahaw hanggang sa mga nagtutulugang kapitbahay hanggang sa mga manok na namamahinga sa isang punong kamatsileng nakatanod sa trangkahan. ang mga binti at bisig ay para parang naninigas; ang mga daliri ay tikom na tikom, na animo'may isang sasagupaing kalaban. minsan baltakin nang paibaba ang kamiseta niyang pute na pigta ng pawis; minsang pag itingan nang higpit ang bigkis na nakakabit sa pantalong kake na dahandahang dumadausdos sa kaluwangan ng baywang. walang pumupulas sa nakangiwi niyang mga labi kundi pawang pagngingitngit, pawang buntong hininga, pawang mga huhm!